作者:張壽卿
標題:謝金蓮詩酒紅梨花・金盞兒
內容:這秀才忒撐達，將我問根芽。妾身住處兀那東直下，深村曠野不堪誇。俺那裡遮藏紅杏樹，掩映碧桃花。兀良山前五六里，林外兩三家。(趙汝州雲)小娘子，你端的誰氏之家？(正旦雲)妾身是王同知之女，今夜晚間，因看花來到太守花園裡，不想遇著秀才。敢問秀才姓甚名誰？(趙汝州雲)小生是太守相公的表弟趙汝州是也。小娘子既到此處，到我書房中飲幾杯，有何不可？(正旦雲)既然如此，同到書房中攀話去咱。(做進書房科)(趙汝州雲)小娘子不嫌褻瀆，請滿飲一杯。(正旦雲)秀才請。(趙汝州雲)難得小娘子到此，多飲幾杯。(正旦唱)。